CELEX: 62019TN0526
Language: et
Date: 2019-07-25 00:00:00
Title: kohtuasi T-526/19: 25. juulil 2019 esitatud hagi — Nord Stream 2 versus parlament ja nõukogu

9.9.2019   
            
            
               ET
            
            
               Euroopa Liidu Teataja
            
            
               C 305/70
            
         
      25. juulil 2019 esitatud hagi — Nord Stream 2 versus parlament ja nõukogu
      (kohtuasi T-526/19)
      (2019/C 305/80)
      Kohtumenetluse keel: inglise
      
         Pooled
      
      
         Hageja: Nord Stream 2 AG (Zug, Šveits) (esindajad: advokaadid L. Van den Hende, J. Penz ja solicitor M. Schonberg)
      
         Kostjad: Euroopa Parlament ja Euroopa Liidu Nõukogu
      
         Nõuded
      
      Hageja palub Üldkohtul:
      
                  —
               
               
                  tühistada tervikuna Euroopa Parlamendi ja nõukogu 17. aprilli 2019. aasta direktiiv (EL) 2019/692;
               
            
                  —
               
               
                  mõista hageja kohtukulud käesolevas menetluses välja kostjatelt.
               
            
         Väited ja peamised argumendid
      
      Hagi põhjenduseks esitab hageja kuus väidet.
      
                  1.
               
               
                  Esimene väide, et rikutud on Euroopa Liidu õiguses kehtivat võrdse kohtlemise üldpõhimõtet, kuna muutmisdirektiiv võtab hagejalt võimaluse kohaldada erandit direktiivi 2009/73/EC (1) eeskirjadest, arvestamata väga suurt investeeringut, mis oli juba tehtud muutmisdirektiivi vastuvõtmise kuupäeval ja isegi enne selle esmakordset ettepanekut, samas kui kõikide teiste olemasolevate avamere torujuhtmete suhtes saab erandit kohaldada.
               
            
                  2.
               
               
                  Teine väide, et rikutud on Euroopa Liidu õiguses kehtivat proportsionaalsuse põhimõtet, kuna muutmisdirektiiviga ei ole võimalik selles seatud eesmärke saavutada ja igal juhul ei suuda see anda piisavalt tähenduslikku panust nendesse eesmärkidesse, mis kaaluks üles kohustused, mida see kehtestab.
               
            
                  3.
               
               
                  Kolmas väide, et rikutud on Euroopa Liidu õiguses kehtivat õiguskindluse põhimõtet, kuna muutmisdirektiiv ei hõlma sobivaid kohandusi seoses hageja eriolukorraga, vaid see on hoopis konkreetselt suunatud talle negatiivset mõju avaldama.
               
            
                  4.
               
               
                  Neljas väide, et võimu on kuritarvitatud, kuna muutmisdirektiiv võeti vastu muul eesmärgil kui need, milleks oli volitus antud.
               
            
                  5.
               
               
                  Viies väide, et rikutud on olulisi menetlusnorme, kuna muutmisdirektiiv võeti vastu, rikkudes nõudeid, mis on kehtestatud Euroopa Liidu lepingu ja Euroopa Liidu toimimise lepingu protokollis nr 1 riikide parlamentide rolli kohta Euroopa Liidus, protokollis nr 2 subsidiaarsuse ja proportsionaalsuse põhimõtte kohaldamise kohta ning institutsioonidevahelises parema õigusloome kokkuleppes.
               
            
                  6.
               
               
                  Kuues väide, et ei ole esitatud põhjendusi vastavalt ELTL artiklis 296 nõutule.
               
            
         (1)  Euroopa Parlamendi ja nõukogu 13. juuli 2009. aasta direktiiv 2009/73/EÜ, mis käsitleb maagaasi siseturu ühiseeskirju ning millega tunnistatakse kehtetuks direktiiv 2003/55/EÜ (ELT L 211, 14.8.2009, lk 94).